Aggersundbroen skal forstærkes. Derfor spærres den for trafik henover weekenden. Lørdag skal man enten vente eller køre en lang omvej fra klokken 21 til 1 og igen fra 6 til 10, og om søndagen gælder det hele natten - fra klokken 21 til 10. Hvis man kører i større køretøjer, såsom lastbiler, er restriktionerne endnu kraftigere. Så skal du nemlig vente med at passere broen indtil mandag klokken 5 om morgenen. Spærringen af broen sker på et uheldigt tidspunkt, da der samtidig er Dyrskue i Aars, og flere landmænd derfor har behov for broen for at komme hurtigt til Vesthimmerland. Vejdirektoratet beklager, at det ligger samtidig. - Det er yderst beklageligt, at vi lukker broen, mens der er dyrskue, men vi har ikke været opmærksomme på det, siger Kirsten Riis, der er projektleder hos Vejdirektoratet og fortsætter: - Men det har ikke været muligt at rykke det, da vi først fik en klage om tidspunktet i tirsdags. Vi sendte en pressemeddelse ud i efteråret om, at broen ville blive lukket i flere weekender, siger Kirsten Riis.

Opsummering:
Hvis du skal krydse Aggersundbroen i weekenden, så vær opmærksom på, at broen er lukket fra klokken 21 til 10.